La kvanto de individuaj membroj de UEA pasintjare kreskis je iom pli ol 3 procentoj. La kresko tamen ĉefe okazis en la kategorio de ”baza membreco”, kiu donas malmultan enspezon al la asocio. La kvanto de ordinaraj membroj-abonantoj unuafoje falis sub mil. La kvanto de individuaj membroj de TEJO aliflanke klare kreskis.
#000000
Individuaj membroj de UEA 1979-2021.
#000001
La suma kvanto de individuaj membroj de UEA fine de la jaro 2020 atingis 4 293, kio estas 131 pli ol en 2019. Tio egalas al kresko de 3,1 procentoj. Tiamaniere UEA superis la pasintjaran malrekordon de 4 162 individuaj membroj, sed tamen la membrokvanto estas malpli alta ol iam ajn en la postmilita periodo, kun la escepto de 2019.
#000003
La ĉefa kresko okazis en la novaj, relative malmultekostaj kategorioj ”membro baza” kaj ĉefe ”juna membro baza”. Tiuj membroj ne ricevas la presitan revuon. La presitaj Jarlibro kaj Gvidlibro ne plu ekzistas, sed tamen plu restas ses membroj, kiuj iam antaŭ la reformo de la membrosistemo anticipe pagis kotizon laŭ la kategorio ”membro kun Gvidlibro” por kelkaj jaroj.
#000004
Plej rimarkinda estas la kresko en la kategorio ”juna membro baza”, kun pozitiva saldo de 193 membroj. La kvanto de nejunaj bazaj membroj kreskis je 32 kaj la kvanto de junaj membroj-abonantoj je 19. Aperis ankaŭ 8 dumvivaj bazaj membroj, kaj eĉ unu juna dumviva baza membro. La laste menciita kategorio tamen ne garantias eternan junecon.
#000005
Aliflanke malkreskis precipe la kvanto de ordinaraj membroj-abonantoj, kiu nun unuafoje estas sub mil. La falo de 1 033 membroj-abonantoj en 2019 al nur 933 membroj-abonantoj en 2020 egalas al malkresko de 9,7 procentoj. Aldone, forfalis 18 dumvivaj membroj-abonantoj.
#000006
La kvanto de simplaj abonoj al la revuo Esperanto same falis, de 59 al 49. Entute la kvanto pagitaj abonoj al la presita revuo Esperanto en ĉiuj kategorioj falis de 1 912 al 1 803.
#000007
La kvanto de individuaj membroj de TEJO klare kreskis kaj en la pasinta jaro atingis 806. En 2019 TEJO havis nur 593 individuajn membrojn. La kvanto de junaj aligitaj membroj iom malkreskis, tiel ke TEJO en 2020 sume havis 2 092 membrojn en tiuj du membrokategorioj.
#000008
Tamen la laboro laŭ li progresis, kaj ”baldaŭ” aperos raporto pri la projekto.
#000015
Neniu kategorio da membrinoj, dudek kategorioj da membroj:
#000020
Se juĝi laŭ la ciferoj...
#000027
1. Ke pli multe da homoj uzu Esperanton.
#000038
Saluton! Ĉu vi bonvolus publikigi statistikon de la nombro de civitanoj? Prefere de pluraj jaroj por komparo, kaj sen mortintoj, por ke ni, la esperanta popolo, havu ideon pri la proporcioj. Bv. aparte listigi tiujn kiuj rekte fariĝis civitanoj kaj tiujn kiuj estas konsiderataj civitanoj ĉar ekz. ili abonis paktintan revuon, same kiel UEA aparte nombras individuajn kaj aligitajn membrojn. Koran dankon!
#000044
Al afabla peto, afabla respondo. Civitaneco estas individua (kiel IM de UEA). Lasta censo okazis pasintjare okaze de la (ĉiutrijaraj) balotoj; laŭ mia svaga memoro estis ĉ. 430 civitanoj, el kiuj, same svagmemore, voĉdonis ĉ. triono (oni voĉdonas skribe per poŝte ricevita kaj resendota slipo sekretigita per enmeto en blankan koverton). Ĉio troveblas en la HeKo-arkivo, kun la rezulto de la balotoj. Do nombro ĉ. du trionoj de SAT, kaj komparebla al mezgranda LA de UEA. Paktinta establo estas alio, ekz. Literatura Foiro havas pli ol 700 abonantojn.
#000045
Mi aldonas kaj korektas: la balotoj ĉe la Civito okazas ĉiun kvinan jaron (ne trian); ĉio inkluzive censon, rezulton de la balotoj ankaŭ antaŭaj (lastaj en 2019) troviĝas, kun abunda historio kaj rilatoj kun aliaj asocioj, en Wikipedio ĉe
La nombroj de mi cititaj laŭmemore fakte forte kongruas kun la precizaj tie troveblaj.
#000046
Koran dankon, la artikolo klarigas.
#000047
Interesa informo. En la reto mi ne trovis informon, kiom kostas la membreco (por Usono), se oni volas fariĝi Civitano? Ĉu vi povas respondi? Mi nek trovis la informon, nek aliĝilon.
#000048
Atentu, ke ne sufiĉas pagi por eliri sed devas esti verdikto de la Kortumo. Principe vi povus esti eterne katenita al la Civito kontraŭvole. Eble solvo povas esti sufiĉe insulti ĝin publike por fariĝi PNG. Mi supozas, ke PNG estas forĵetita senpage.
#000053
Verdire mi ne komprenas, kial oni ĉiam devas ataki personojn. La statistiko bele montras, ke post 1991 la membrokvanto ade falas. Sendepende de direktoroj kaj prezidantoj.
#000065
Notinde estas, ke ĉi tiu falado komenciĝis post fino de la Malvarma milito. Por kompreni kialojn de tio, mi tre rekomendas verkon “Ĉu Esperanto postvivos la jaron 2045?”. Tazio Carlevaro antaŭ jam pli, ol du jardekoj vidis, kien kondukas la vojo, laŭ kiu nun iras la Esperantistaro.
#000067
“Ne videblas estonto por la planlingvoj. Ili malaperos. En la jaro 2010 malaperos la Ido-movado. En 2020 estos la momento de Interlingua. En 2045, supozeble, estos la fino de la Esperanto-movado, kiu transformiĝos al movadeto grupiganta kelkajn maljunulojn, kiuj fakte ne povas akcepti, ke io ne funkciis en la tuta demando. En 2100 Esperanto estos
#000069
Ido kaj Interlingua ĉiam estis nur randfiguroj kompare kun Esperanto.
Per sia longa, riĉa historio, Esperanto jam pruvis vivokapablon kaj dume multaj “nekreitaj” lingvoj jam formortis.
#000070
Sed dume, Esperanto pluvivas – ankaŭ en la tempo post la malvarma milito, ankaŭ en la reto, kaj ne nur inter maljunuloj. Ankaŭ junuloj daŭre lernas Esperanton, multnombre.
#000072
En la nuna, tre individua, reta tempo, multaj ascioj, kluboj ktp vidas membrofalon. Tio ne okazas unike en Esperanto.
Homoj ankaŭ ne plu havas tiom da tempo. Dum antaŭ jardekoj en multaj socioj virinoj restis kun la infanoj, nun plimulto de la virinoj laboras kaj krom la laboro (ge-)edz(in)oj devas dividi inter si multe da hejmaj taskoj inkluzive zorgado pri la infanoj.
#000073
> La kvanto de individuaj membroj de TEJO klare kreskis kaj en la pasinta jaro atingis 806
#000086
Nu, sed ĉu tio ne estas falego? Pasintjare ĝi ja havis 25 mil membrojn!
#000087